Ο Έλληνας άσσος του NBA, Γιάννης Αντετοκούνμπο, έχει πραγματοποιήσει μερικές εντυπωσιακές εμφανίσεις στη φετινή σεζόν και συνεχίζει να έχει τα φώτα στραμμένα πάνω του. Έτσι η ομάδα του Xbox Αμερικής και Ελλάδας συνεργάστηκαν για την δημιουργία μιας μοναδικής κονσόλας μοναδική για τον Έλληνα παίκτη.

Πρόκειται για ένα Xbox One X μαύρου χρώματος με χρυσές πινελιές. Το σύμβολο του Xbox έχει χρυσό χρώμα και στο μπροστά μέρος της, η κονσόλα γράφει ‘Giannis’ επίσης με χρυσά γράμματα. Στο πάνω μέρος υπάρχει η ελληνική σημαία και το παρατσούκλι του Αντετοκούνμπο ‘Greek Freak’, καθώς και το νούμερο 34, της φανέλας του στους Milwaukee Bucks. Τέλος και το ίδιο το χειριστήριο της κονσόλα έχει χρυσές πινελιές και γράφει ‘Giannis’.

Παρακάτω θα βρείτε το post που έκανε ο Αντετοκούνμπο στον προσωπικό του λογαριασμό στο Instagram.